เรื่องร้องเรียน (ทางเท้า,กีดขวาง,ถนน,คลอง,จราจร,ร้องเรียน) วันที่ 2023-04-27 06:08:29 — แขวงวัดโสมนัส เขตป้อมปราบศัตรูพ่าย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017440

ขอให้แก้ไขปัญหาการวางสิ่งของกีดขวางทางจราจร บริเวณ ร้านจำหน่ายแก๊ส (ไม่มีชื่อร้าน) ถนนวรจักร แขวงป้อมปราบ เขตป้อมปราบศัตรูพ่าย กรุงเทพมหานคร จุดสังเกต ร้านดังกล่าวอยู่บริเวณด้านหน้าคลองถมเซ็นเตอร์ ใกล้กับร้านเคเอฟซี ห่างจากแยกไฟจราจรเป็นระยะทางประมาณ 10 เมตร เปิดให้บริการในเวลา 10.30- 18.00 น. เป็นประจำทุกวัน (ไม่ทราบรายละเอียดเจ้าของร้าน) ซึ่งทางร้านค้ามีการใช้พื้นที่ถนนบริเวณหน้าร้าน โดยนำรถมาจอดกั้นพื้นที่เพื่อใช้สำหรับซ่อมเตาแก๊ส และจำหน่ายสินค้า ความกว้างประมาณ 8-9 เมตร ส่งผลให้จากเดิมที่มีพื้นที่ถนน 4 ช่องทางจราจร ทางร้านใช้พื้นที่ไป 1 ช่องทางจราจร และร้านดังกล่าวยังมีการขนส่งสินค้า โดยจะมีรถบรรทุกมาลงสินค้าในช่วงเวลาประมาณ 15.00-16.00 น. และใช้พื้นที่ถนนไปอีก 1 ช่องทางจราจร ส่งผลให้เกิดปัญหาการจราจรติดขัด เพราะถนนเหลือเพียง 2 ช่องทางจราจรเท่านั้นที่สามารถใช้งานได้ และผู้ร้องแจ้งว่ามีอีกช่องทางจราจรที่เป็นเส้นทางเดินรถของรถโดยสารประจำทางสาธารณะที่สัญจรสวนออกมา ซึ่งไม่สามารถใช้ช่องทางดังกล่าวได้ ประกอบกับผู้ร้องแจ้งว่าร้านดังกล่าวนี้อยู่ใกล้กับเต็นท์ที่เป็นที่พักของเทศกิจ และมักจะมีเจ้าหน้าที่ตำรวจจราจรของสถานีตำรวจนครบาลพลับพลาไชยตรวจจับรถจักรยานยนต์บ่อยครั้ง แต่ทางเจ้าหน้าที่ทั้งสองหน่วยงานก็ไม่มีการตรวจสอบร้านค้าดังกล่าวที่มีการวางสิ่งของกีดขวางทางจราจร พบเห็นมาเป็นระยะเวลาประมาณ 1-2 ปีแล้ว เบื้องต้นผู้ร้องได้เดินทางไปแจ้งเรื่องกับเจ้าหน้าที่เทศกิจของสำนักงานเขตป้อมปราบศัตรูพ่ายแล้วเมื่อประมาณ 5-6 เดือนที่ผ่านมา และโทรไปแจ้งกับเจ้าหน้าที่หน่วยงานจราจร (ไม่ทราบหมายเลขโทรศัพท์และระยะเวลาที่แน่ชัด ทราบเพียงว่าโทรติดต่อแจ้งไม่ถึง 1 ปี) เจ้าหน้าที่แจ้งว่าจะเข้าไปตรวจสอบ แต่ปัจจุบันผู้ร้องก็ยังคงพบเห็นการวางสิ่งของกีดขวางทางจราจรอยู่เช่นเดิม จึงประสงค์ให้ทางหน่วยงานที่เกี่ยวข้องแก้ไขปัญหาดังกล่าว ทั้งนี้ได้แจ้งรายงานผลการปฏิบัติงานจากกรุงเทพมหานคร กรณีเรื่องราวร้องเรียน ขอให้แก้ไขปัญหาการวางสิ่งของกีดขวางทางจราจร บริเวณร้านจำหน่ายแก๊ส (ไม่มีชื่อร้าน) ถนนวรจักร แขวงป้อมปราบ เขตป้อมปราบศัตรูพ่าย นั้น เจ้าหน้าที่ฝ่ายเทศกิจ ได้ดำเนินการตรวจสอบบริเวณดังกล่าวแล้ว และแจ้งให้ผู้ประกอบการแก้ไขเคลื่อนย้ายมิให้ตั้งวางกีดขวางบนทางเท้าอีก ทั้งนี้เจ้าหน้าที่จะดำเนินการกวดขันบริเวณดังกล่าวอย่างต่อเนื่องต่อไป แต่ผู้ร้องขอแจ้งข้อมูลเพิ่มเติม โดยผู้ร้องแจ้งว่า ปัจจุบัน (วันที่ 27 เมษายน 2566) ผู้ร้องยังพบเห็นมีการวางสิ่งของกีดขวางทางจราจรอยู่เช่นเดิม รุกล้ำพื้นที่ถนนสาธารณะไป 1 ช่องจราจร และสร้างความเดือดร้อนให้กับประชาชนในพื้นที่เป็นอย่างมาก ทั้งที่บริเวณดังกล่าวอยู่ใกล้กับสำนักงานเทศกิจ จึงประสงค์ให้หน่วยงานที่เกี่ยวข้องเร่งดำเนินการแก้ไขปัญหาและดำเนินการตามกฎหมายกับร้านแก๊สดังกล่าวอีกครั้ง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata